Sekešfehervar

Sekešfehervar ( ['se:kɛʃfɛ'he:rva:r] «valdištmen vauged lidn», ,  [ʃtuːlˈvaɪsn̩bʊʁk], ) om lidn Mad'jaranman päivlaskmas. Se om Fejer-agjan administrativižeks keskuseks da palaks.

 Istorii 
Eländpunktan aluz om pandud vl 972. Se sai lidnan oiktusid 11. voz'sadal. Vll 1038−1526 37 Mad'jaranman kunigahad vencastihe täs. Vn 1242 mongoliž-tatarine vägitungend ümbärzi lidnad, Sekešfehervar oli sur'vedes sil aigal. Vozil 1543−1688 lidn oli alištunu Osmanan imperijan sodavägile.

Toižen mail'man sodan aigan pol'lidnad oli muretud, om udessündutadud. Sekešfehervar šingotase äiprofil'žen tegimišton i turizman keskuseks. Ende Ikarus-avtobusoiden tegim radoi lidnas.

 Geografijan andmused 
Lidn sijadase agjan keskuzpalan päivlaskmas, 118 m ü.m.t. keskmäižel korktusel, 65 km suvipäivlaskmha Budapeštaspäi, pol'tel pälidnan i Balaton-järven keskes.

 Eläjad 
Vn 2001 Mad'jaranman rahvahanlugemižen mödhe lidnan eläjiden lugu oli 106 346 ristitud, vn 2011 — 100 570 ristitud, vn 2022 — 95 045 ristitud. Kaikiš suremb lidnan ristitišt oli 108 958 eläjad vl 1990.

Rahvahad (vl 2001): mad'jaralaižed — 95,7 %, saksalaižed — 0,8 %, čiganalaižed — 0,5 %, toižed rahvahad — 0,6 %, rahvahuden ozutandata — 2,4 %.

Religijan mödhe (2011): katolikad — 35,3 %, kal'vinistad — 8,2 %, lüteranižusen polenpidajad — 1,4 %, grekan katolikad — 0,3 %, toižed uskojad — 1,1 %, religijatomad — 22,0 %, jätiba vastuseta — 31,7 %.

 Galerei 

 Sebruzlidnad 
  Alba Julii, Romanii (vspäi 1990)
  Birminhem, Alabam, AÜV (1997)
  Blagojevgrad, Bolgarii (1978)
  Čento, Italii (1998)  Čorli, Anglii, Sur' Britanii (1992)
  Kemi, Suomenma (1958)
  Lugansk, Ukrain (1978)
  Merkurä Čuk, Romanii (2011)  Opole, Pol'šanma (1968)
  Švebiš Gmünd, Baden-Vürtemberg, Saksanma (1991)
  Zadar, Horvatii (1997)

Lidnad-partnörad
  Eger, Mad'jaranma (vspäi 2016)
  Erdenet, Mongolii (2008)
  Izmit, Turkanma (2008)

 Irdkosketused 
 Lidnan tobmuden oficialine portal (szekesfehervar.hu).   

Kategorii:Mad'jaranman lidnad
Kategorii:Eländpunktad kirjamišton mödhe
*